# Kehittämiskirjaston digitiimin muistio 16.8.2021 klo 13.00 – 15.00

Aika 16.8. klo 13.00 – 15.00

Paikka Teams-etäkokous

Läsnä Aleksi Hellsten, informaatikko (Pirkkala)

Ismo Raitanen, verkkopäällikkö (Tampere)

Jarkko Rikkilä, koordinaattori (Tampere)

Juliaana Grahn, projektisuunnittelija (Tampere)

Juha Hälinen, verkkopalvelusuunnittelija (Jyväskylä)

Mari Vuorinen, informaatikko (Jyväskylä)

Perttu Rasi, palvelupäällikkö (Tampere)

Sanna Keralampi, kirjastonhoitaja (Jyväskylä)

Lisäksi Tytti Tyrväinen, (Jyväskylä)

Markus Lappi (Pirkanmaan digitukihanke)

Heidi Kervinen (Keski-Suomen digitukihanke)

**1. Klo 13.00 – 14.00 PiKe-tasoisten e-aineistoteemaviikkojen ohjelmat / Rockwayn avoimet ovet 4. – 10.10.2021 Pirkanmaan ja Keski-Suomen kirjastoissa**

**Kampanjan suuntaviivat**

* Rohkaistaan PiKe-alueen henkilöstöä jakamaan vinkkejä ja tarinoita kirjastojen somessa, kolme parasta Rockway-aineistonostoa palkitaan Rockway-lahjakortilla
* Haastetaan PiKe-alueen kirjastot toteuttamaan asiakasvinkkauksia ja opastuksia
* Rockway-palvelusta kirjastolle sopivalla parhaalla mahdollisella tavalla
* Rockway-palvelun kaikki kurssit saatavilla asiakkaille 4. - 10.10.2021 välisen ajan Pirkanmaan (PIKI) ja Keski-Suomen kirjastojen (Keski) asiakkaille
* Rockway tuottaa viikon jokaiselle päivälle (ma-pe) videon palvelun sisällöistä, käyttöönotosta, käytöstä tai yleisfiilistelystä, jota kirjastot jakavat somessa
* Rockwaylla olisi kiinnostusta myös jonkinlaisen striimitapahtuman järjestämiseen, tässä voisivat Tampereen ja Jyväskylän musiikkipalvelut olla avainasemassa
* Asiakaskilpailu PIKI- ja Keski-kirjastojen asiakkaille, palkintona esimerkiksi kitara - asiakkaita identifioivia tietoja ei tulla käyttämään Rockwayn kaupalliseen markkinointiin

**Keskustelu**

* Jyväskylässä mietitty seniorimessujen yhteyteen 4.10., pääkirjastossa Kompin ja Rockwayn esittelyä tuona päivänä
* Aleksi voisi startata Pirkkalassa jollain tapaa asiakastapahtumaa Rockwayn opastuksesta tai palvelun esittelemisestä
* Tytti voisi toimia apuhenkilönä viestinnässä – valmistellaan yhteinen pohja asiakasmahdollisuuksista PIKI-kirjastoille ja Keski-kirjastoille hyödynnettäväksi (Jyväskylässä some-tiimi ja Tampereella e-aineistoryhmä)
* Mitä tapahtuu tämän jälkeen? Rockway-videosisältöjen ja asiakastapahtumien tavoitteena on myös, että henkilöstö pystyisi tuottamaan myös näitä Rockway-opastussisältöjä tulevaisuudessa

**Stepit ja selvitettävät**

* Tavoitteena voisi olla testata yhteisviestintää PIKI- ja Keski-kimppojen kesken: Julisteet, infonäyttömateriaalit ja esitteet
* Pyritään käynnistämään asiakasviestintä noin viikkoa ennen kampanjan aloittamista – henkilöstön rohkaisu akepiken viestintäkanavien kautta
* Rockway-viestintänyrkki: Tytti, Sanna, Juha, Ismo, Salla – valmistellaan näistä pohja viestinnälle, joka jaetaan PIKI- ja Keski-vastuuhenkilöiden kautta eteenpäin
* Striimitapahtumasta viesti: Tiiu Koistinen, Veikko Korhonen, Sanna Keralampi – mietitään, miten toteutetaan, kuka tuottaa ja mistä lähetetään
* Kun kaikki kurssit ovat tämän viikon aikana auki, voidaanko saada palvelutarjoajalta tarkempaa statistiikkaa kurssien käytöstä?
* Teemaviikon kautta saadaan tarkempaa taustatietoa siitä, minkälaiset sisällöt kiinnostavat?
* Finna-autentikointi selvitettävä asia, voidaanko lanseerata? Kannattaako tuoda samassa rytäkässä vai myöhemmin?

**2. Klo 14.00 – 14.30 2. DVV:n koordinoima Digitukiviikko 30.8. – 3.9.**

Maakunnallisten digitukihankkeiden koordinaattorit Markus Lappi (PiDiKe) ja Heidi Kervinen (Keski-Suomi) esittelivät maakunnallisten digitukihankkeiden tilannekatsauksen sekä kertoivat tulevasta Digitukiviikosta. Digitukiviikolla tulossa kiinnostavia tapahtumia, joista apua kirjastohenkilöstön täydennyskoulutuksessa. Lisäksi eri toimijat toteuttavat asiakastapahtumia, myös kirjastot voivat osallistua ja liittää tapahtumat osaksi ohjelmaa. Viikon aikana kirjastot voivat nostaa asiaa esille käyttämällä #digitukiviikko -tunnistetta esimerkiksi somepäivityksissä.

**3. Klo 14.30 – 15.00 Syksyn digifoorumin aihepiirin ja sisältöjen suunnittelu**

Puhuttiin syksyn digiaiheisesta oppimisesta ja erityisesti digifoorumin ohjelmasta. Perttu nosti esille etätilaisuuksien vetämiseen liittyvän virtuaalisen esiintymisvalmennuksen tarpeen. Striimattavien ja tallennettavien asiakastapahtumien vetämisessä on havaittu uudenlaisia osaamistarpeita sekä teknisessä toteutuksessa että omien esiintymisvahvuuksien löytämisen suhteen. Aihepiiriä on sivuttu akepiken koulutuksissa ja tullaan myös jatkossa pitämään esillä, mutta tähän voitaisiin hakea vielä uudenlaista otetta.

PIkeboksien vaikuttavuus tai niillä tehdyt asiat voisivat olla myös kiinnostavia. Olisi hyödyllistä nähdä ja kuulla bokseilla tehdyistä aluevaltauksista, syntyneistä ideoista ja henkilökunnan oppimisesta. Kehittämiskirjasto on parhaillaan myös Pikeboksi-kiertueella, jonka lähityöpajoissa bokseihin tutustutaan kouluttajan kanssa. Työpajat tapahtuvat fyysisesti kirjastoissa. Tällä viikolla tulossa Sastamalan ja Keuruun pajat.

Juha kommentoi, että robotiikka ja tekoäly voisivat olla isompia teemoja digifoorumin aiheiksi syksyllä ja tulevaisuudessa. Tekoäly liittyy myös kirjaston prosessien kehittämiseen, esimerkiksi tekoälyn hyödyntäminen kokoelmien hoidossa ja arvioinnissa. Jyväskylässä myös käytössä kirjastokorttirobotti, josta pitää ehdottomasti kuulla lisää! Sanna lisäsi toiveena myös valtakunnallisen e-kirjaston tilanteen, missä tämän suunnittelussa mennään nyt?

**4. Seuraava kokous**

Seuraava kokous järjestetään hyvin todennäköisesti Teams-kokouksena keskiviikkona 29.9. klo 13.00 - 15.00. Kutsut lähetetty tiimin jäsenille.